През 1699, Левалдт започва военната си служба като влиза в батальон „Вайсе гренадер-Гарде“ (номер 18). Участва във Войната за испанското наследство от 1702 и получава бойното си кръщение в обсадата на Венло. През пролетта 1704, батальонът му се сражава в битката при Бленема, след която Левалдт е произведен в чин "фендрих" на 16 септември. От 29 септември до 6 октомври участва в обсадата на Хагенау.